Компания тарихы 1975 йылда баш ала,xa0ул саҡта Гарвардxa0студенттарыxa0xa0Билл Гейтс менәнxa0Пол Аллен, 1975 йылдың 1 ғинуарында «Popular Electronicsxa0(ингл.)» журналында Altair 8800 тигән яңы шәхси һанаҡ тураһында мәҡәлә уҡығандан һуң уның өсөн Basic тел интерпретаторы яҙа. 1 февралдә был һанаҡты етештереүсе Micro Instrumentation and Telemetry Systems (MITS) компанияһы менәнxa0Basicты xa0Altair өсөн ҡулланыу тураһында лицензиялы килешеүгә ҡул ҡуйыла. Үҙҙәренең компанияһын уларxa0Аллен һәм Гейтс тип атарға итәләр ҙә, был исем юридик компанияға барыр ине, тигән фекергә киләләр. Пол Micro-Soft xa0(microprocessors һәм software ҡыҫҡартып алынған) тип атарға тәҡдим итә. Беренсе йылды өс кешенән торған яңы компания $16 005 әйләнеш менән тамамлай (сағыштырыу өсөн: 2000 йылда корпорацияның һатыуҙан килеме $25,3xa0млрд, ә килеме $7,3 млрд-тан ашыу тәшкил итә).